**17.5.22**



**TRACTION**

**Κυριακή 22.5.22 στις 14:1****0**

Τον **Άρη Σερβετάλη,** έναν από τους κορυφαίους και πλέον χαρισματικούς σύγχρονους Έλληνες ηθοποιούς, υποδέχεται ο **Κώστας Στεφανής** στο νέο επεισόδιο του **TractioN.** Για την περίσταση, μάλιστα, σε απόλυτη συμμετρία με το μοναδικό ταλέντο του **Άρη Σερβετάλη**, συμπρωταγωνιστής της εκπομπής είναι το εντυπωσιακό **Hyundai Ioniq 5.** Εκπροσωπώντας τη νέα, ξεχωριστή σειρά της **Hyundai,** στην οποία ανήκουν όλα τα αμιγώς ηλεκτροκίνητα μοντέλα, το **Ioniq 5** καθηλώνει το βλέμμα με το φουτουριστικό σχεδιασμό, αλλά και τα εκπληκτικά τεχνικά χαρακτηριστικά του. Γι' αυτό άλλωστε το ολοκαίνουργιο και υπερσύγχρονο crossover της Hyundai ανακηρύχθηκε νικητής στο θεσμό του **Παγκοσμίου Αυτοκινήτου της Χρονιάς**, για το 2022. Η κάμερα του **TractioN** καταγράφει αγνές και ανόθευτες τις αντιδράσεις του **Άρη Σερβετάλη,** ο οποίος δοκιμάζει να οδηγήσει για πρώτη φορά στη ζωή του, όχι μόνο ηλεκτροκίνητο, αλλά και αυτοκίνητο με αυτόματο κιβώτιο ταχυτήτων.

**Στα υπόλοιπα θέματα της εκπομπής**

* **PEUGEOT 308:** Ένα ήδη εξαιρετικά επιτυχημένο μοντέλο γίνεται το ιδανικό παράδειγμα για το τι εννοεί η Peugeot όταν κάνει λόγο για τη «δύναμη της επιλογής»**.** Διότι το νέο 308**,** όπως παραστατικά εξηγούν οι... ειδικοί του **TractioN,** διατίθεται με κινητήρες εσωτερικής καύσης (βενζίνης και ντίζελ), αλλά και με δύο Plug-In υβριδικά κινητήρια σύνολα. Έτσι, το μόνο που μένει να απασχολεί τον υποψήφιο ιδιοκτήτη του best seller της Peugeot στη μικρομεσαία κατηγορία, είναι μια ειλικρινής συζήτηση με τον εαυτό του για το ποια εκδοχή του **308** είναι αυτή που ταιριάζει καλύτερα στις ανάγκες και τις προτιμήσεις του.
* **CUPRA FORMENTOR:** Το ελκυστικό, από κάθε άποψη, Cupra Formentor περιεργάζονται οι συνεργάτες του **TractioN,** αναλύοντας τον ιδιαίτερο χαρακτήρα και τα ποικίλα προσόντα του και μάλιστα στην πλέον προσιτή έκδοση του με τους 150 ίππους. Με το σχήμα του μικρομεσαίου Crossover

Coupé, το Formentor είναι η αιχμή του δόρατος για την πλέον θεαματική είσοδο της Cupra στην αγορά. Εξάλλου, τίποτα πάνω στο Formentor δεν είναι

 τυχαίο: Ακόμη και το όνομά του, δανεισμένο από ένα εμβληματικό φυσικό αξιοθέατο, το ακρωτήριο Formentor στη Μαγιόρκα, επελέγη από την Cupra ακριβώς επειδή αποτυπώνει τον έντονα δυναμικό χαρακτήρα του.

* **YAMAHA MT-03:** Θεωρητικά, η MT-03 είναι μια μοτοσυκλέτα για τους αναβάτες που βρίσκονται στο μεταβατικό στάδιο εμπειρίας, ανάμεσα στο πρώτο επίπεδο της άδειας οδήγησης και σε εκείνο της απεριόριστης ιπποδύναμης. Πρακτικά, όμως, η Yamaha MT-03**,** με τη συγκλονιστική Hyper Naked προσωπικότητα, την εξονυχιστικά μελετημένη εργονομία, την ασφάλεια, τους 42 ίππους από τον δικύλινδρο κινητήρα των 321 κ.εκ., είναι μια μοτοσυκλέτα για πάντα. Και για τα πάντα, όπως εξηγεί ο **Θανάσης Χούντρας.**
* **DACIA JOGGER:** ΗDaciaέχει κατακτήσει το προνόμιο να εκπλήσσει θετικά το κοινό, παρουσιάζοντας πρωτότυπες και, πάνω από όλα, οικονομικά συμφέρουσες λύσεις. Το Jogger είναι η ολοκαίνουργια πρόταση της πάντα δημιουργικής Dacia,στην κατηγορία των SUV. Ως 7θεσιο, το **Jogger** επαναφέρει στο προσκήνιο την πολυχρηστικότητα των MPV, αλλά σε μια απολύτως σύγχρονη... διασκευή. Έτσι, ο Δρομέας της Dacia είναι έτοιμος να αντιμετωπίσει κάθε είδους πρόκληση, σε κάθε είδους διαδρομή.

**Δείτε το trailer της 22ης εκπομπής :** [**https://youtu.be/C2csK3nYz8A**](https://youtu.be/C2csK3nYz8A)

Παρουσίαση: Κώστας Στεφανής – Μάνος Στεφανής

Επιμέλεια – Αρχισυνταξία: Μάνος Στεφανής

Συντακτική Ομάδα: Βασίλης Τσακίρογλου, Θανάσης Χούντρας, Θωμάς Ευθυμίου, Ινώ Στεφανή

Σκηνοθεσία: Νίκος Κροντηράς – Διονύσης Τσιρώνης

Διεύθυνση Φωτογραφίας: Δημήτρης Κουκουβάνης

Μοντάζ: Διονύσης Τσιρώνης

Μουσική Επιμέλεια: Νίκος Φλίκας

Εταιρία Παραγωγής: Prostef

**#tractiongr #StarChannelTV**

**FB:** [**https://www.facebook.com/traction.gr/**](https://eur03.safelinks.protection.outlook.com/?url=https%3A%2F%2Fwww.facebook.com%2Ftraction.gr%2F&data=04%7C01%7Catrisbioti%40star.gr%7C8335cf7f489849899af908d88a3b58f3%7Cfa800d6a594c4dba9007216d703d7854%7C1%7C0%7C637411334789644532%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=AUF6kl3s5XrwnK%2BK7TRi6ELL8l%2B%2Fkrl2vPJt81NMq9U%3D&reserved=0)

**Insta:** [**https://www.instagram.com/traction.gr/**](https://eur03.safelinks.protection.outlook.com/?url=https%3A%2F%2Fwww.instagram.com%2Ftraction.gr%2F&data=04%7C01%7Catrisbioti%40star.gr%7C8335cf7f489849899af908d88a3b58f3%7Cfa800d6a594c4dba9007216d703d7854%7C1%7C0%7C637411334789654486%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=Wrgq3tb5BnIGFvrj3q3oTrBn1LlHz5ZgWN5%2Bepv5lhk%3D&reserved=0)

**Twitter:** [**https://twitter.com/tractiongr**](https://eur03.safelinks.protection.outlook.com/?url=https%3A%2F%2Ftwitter.com%2Ftractiongr&data=04%7C01%7Catrisbioti%40star.gr%7C8335cf7f489849899af908d88a3b58f3%7Cfa800d6a594c4dba9007216d703d7854%7C1%7C0%7C637411334789654486%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=bOqcgKkdTcOAAx3cwmcHTfGD8IAwCAt0qskdP1goipY%3D&reserved=0)

[**https://www.star.gr/tv/shows/traction/**](https://www.star.gr/tv/shows/traction/)

[**https://www.star.gr/tv/press-room/**](https://www.star.gr/tv/press-room/)

Ευχαριστούμε πολύ

 Γραφείο Τύπου & Επικοινωνίας